b'\n_START_ARTICLE_\nBaltarusija vaik\xc5\xb3 Eurovizijos dain\xc5\xb3 konkurse\n_START_SECTION_\nIstorija\n_START_PARAGRAPH_\nBaltarusija yra viena i\xc5\xa1 \xc5\xa1e\xc5\xa1iolikos \xc5\xa1ali\xc5\xb3, dalyvavusi\xc5\xb3 pirmajame vaik\xc5\xb3 \xe2\x80\x9eEurovizijos\xe2\x80\x9c dain\xc5\xb3 konkurse, kuris vyko 2003 m. lapkri\xc4\x8dio 15 dien\xc4\x85 Kopenhagoje, Danijoje. Baltarusijos televizijos ir radijo kompanija (BTRC) kasmet organizuoja nacionalin\xc4\x99 atrank\xc4\x85, siekiant i\xc5\xa1rinkti savo atstov\xc4\x85 konkursuose. Pirmoji atstov\xc4\x97 konkurse buvo Volha Satsiuk su daina \xe2\x80\x9eTancui\xe2\x80\x9c (liet. \xc5\xa0ok), kuri u\xc5\xbe\xc4\x97m\xc4\x97 ketvirt\xc4\x85 viet\xc4\x85, surinkusi 103 ta\xc5\xa1kus._NEWLINE_Baltarusija vaik\xc5\xb3 \xe2\x80\x9eEurovizijoje\xe2\x80\x9c dalyvauja kasmet nuo pat prad\xc5\xbeios 2003 m. ir laim\xc4\x97jo du kartus: 2005 m. Ksenija Sitnik su daina \xe2\x80\x9eMy vmeste\xe2\x80\x9c (liet. Esame kartu) ir 2007 m. Aleksejus \xc5\xbdigalkovi\xc4\x8dius su dina \xe2\x80\x9eS druzjami\xe2\x80\x9c (liet. Su draugais). Baltarusijoje \xc5\xbemoni\xc5\xb3 susidom\xc4\x97jimas vaik\xc5\xb3 \xe2\x80\x9eEurovizija\xe2\x80\x9c yra labai didelis. Pasak buvusio EBU konkurso vykdomojo vadovo Svante Stockselius, vaik\xc5\xb3 \xe2\x80\x9eEurovizija\xe2\x80\x9c yra \xe2\x80\x9evienas populiariausi\xc5\xb3 Baltarusijos televizijos rengini\xc5\xb3\xe2\x80\x9c. 2009 m. bir\xc5\xbeelio 8 d. EBU patvirtino, kad Baltarusija gavo teis\xc4\x99 organizuoti 2010 m. vaik\xc5\xb3 \xe2\x80\x9eEurovizijos\xe2\x80\x9c dain\xc5\xb3 konkurs\xc4\x85. Tais metais renginys vyko Minsko arenoje. Ji pastatyta 2009 m. ir talpina 15 000 \xc5\xbei\xc5\xabrov\xc5\xb3.'